
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2548 

24 Σεπτεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίησις και κωδικοποίησις του Κανονισμού Συ- 
στάσεως και Λειτουργίας Εκκλησιαστικού Ιδρύμα¬ 
τος υπό την επωνυμίαν: «ΒΡΕΦΟΝΗΠΙΑΚΟΣ ΣΤΑΘ¬ 
ΜΟΣ - ΝΗΠΙΑΓΩΓΕΙΟ - ΔΗΜΟΤΙΚΟ ΣΧΟΛΕΙΟ ΙΕΡΟΥ 
ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙΩΝ 


ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ». 1 

Τροποποίησις του Κανονισμού λειτουργίας του Εκ- 
κλησιαστικού'Ιδρύματος υπό την επωνυμίαν: «ΤΑ¬ 
ΜΕΙΩΝ ΑΡΩΓΗΣ ΑΠΟΡΩΝ ΜΕΣΣΗΝΙΩΝ ΦΟΙΤΗΤΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΜΕΣΣΗΝΙΑΣ». 2 


ΑΠΟΦΑΣΕΙ Σ 

Αριθμ. 2895/2019/12.9.2014 (1) 


Τροποποίησις και κωδικοποίησις του Κανονισμού Συ- 
στάσεως και Λειτουργίας Εκκλησιαστικού Ιδρύματος 
υπό την επωνυμίαν: «ΒΡΕΦΟΝΗΠΙΑΚΟΣ ΣΤΑΘΜΟΣ - 
ΝΗΠΙΑΓΩΓΕΙΟ - ΔΗΜΟΤΙΚΟ ΣΧΟΛΕΙΟ ΙΕΡΟΥ ΝΑΟΥ 
ΜΕΤΑΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙΩΝ ΤΗΣ ΙΕ¬ 
ΡΑΣ ΑΡΧΙΕΠΙΣΚΟΠΗΣ ΑΘΗΝΩΝ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τα άρθρα 1 παρ. 4 και 29 του Ν. 590/1977 (Φ.Ε.Κ. τ.Α' 
146) «Περί Καταστατικού Χάρτου της Εκκλησίας της 
Ελλάδος», 68 παρ. 3 και 5 του Ν. 4235/2014 (Φ.Ε.Κ. τ.Α' 
32/11-02-2014) καθώς και το άρθρο 109 του Συντάγματος. 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους ιερούς Κανόνας και 
τους νόμους του Κράτους. 

3. Τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιερός Αρχιεπισκοπής Αθηνών. 

4. Την υπ’ αριθμ. 1739/12.6.2014 Απόφασιν και την 
υπ’ αριθμ. 1745/13.6.2014 Πρότασιν του Μακαριωτάτου 
Αρχιεπισκόπου Αθηνών και πόσης Ελλάδος Ιερωνύμου. 

5. Την από 28.8.2014 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος, αποφασίζει: 

Τροποποιεί και κωδικοποιεί τον Κανονισμόν του Εκ¬ 
κλησιαστικού Ιδρύματος με την επωνυμίαν: «Βρεφονη¬ 


πιακός Σταθμός - Νηπιαγωγείον Ιερού Ναού Μεταμορ- 
φώσεως Σωτήρος Βριλησσίων της Ιερός Αρχιεπισκοπής 
Αθηνών» (Φ.Ε.Κ. τ.Β' 1031/2013), ως ακολούθως: 

ΚΑΝΟΝΙΣΜΟΣ 

Περί Συστάσεως και Λειτουργίας Εκκλησιαστικού Ιδρύ¬ 
ματος με την Επωνυμίαν: «ΒΡΕΦΟΝΗΠΙΑΚΟΣ ΣΤΑΘΜΟΣ 
- ΝΗΠΙΑΓΩΓΕΙΟ - ΔΗΜΟΤΙΚΟ ΣΧΟΛΕΙΟ ΙΕΡΟΥ ΝΑΟΥ 
ΜΕΤΑΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙΩΝ ΤΗΣ ΙΕΡΑΣ 
ΑΡΧΙΕΠΙΣΚΟΠΗΣ ΑΘΗΝΩΝ» 

Αρθρο 1 

Σύσταση 

Στην Ιερά Αρχιεπισκοπή Αθηνών και στην ενορία 
του Ιερού Ναού Μεταμορφώσεως Σωτήρος Βριλησ- 
σίων συστήνεται Εκκλησιαστικό ίδρυμα, σε εφαρμο¬ 
γή των διατάξεων των άρθρων 29 παρ. 2, 59 παρ. 2 
του Καταστατικού Χάρτη της Εκκλησίας της Ελλάδος 
(Ν. 590/1977), με την επωνυμία «ΒΡΕΦΟΝΗΠΙΑΚΟΣ ΣΤΑΘ¬ 
ΜΟΣ- ΝΗΠΙΑΓΩΓΕΙΟ- ΔΗΜΟΤΙΚΟ ΣΧΟΛΕΙΟ ΙΕΡΟΥ ΝΑΟΥ 
ΜΕΤΑΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙΩΝ ΤΗΣ ΙΕΡΑΣ 
ΑΡΧΙΕΠΙΣΚΟΠΗΣ ΑΘΗΝΩΝ», το οποίο θα αποτελεί αυτο¬ 
τελή Υπηρεσία του Νομικού Προσώπου του Ιερού Ναού 
Μεταμορφώσεως Σωτήρος Βριλησσίων, ιδίας διαχείρι¬ 
σης και μη κερδοσκοπικού χαρακτήρα, και θα διέπεται 
από τις διατάξεις του παρόντος Κανονισμού. 

Αρθρο 2 

Σκοπός του Ιδρύματος 

Σκοπός τους ιδρύματος είναι η εξυπηρέτηση, φύλαξη, 
προστασία, ιατροφαρμακευτική περίθαλψη, διαπαιδαγώ¬ 
γηση, δημιουργική απασχόληση, ψυχαγωγία και εν γένει 
φροντίδα βρεφών και νηπίων (από 6 μηνών μέχρι 5 ετών) 
εργαζομένων συζύγων που, κατά προτίμηση, κατοικούν 
ή διαμένουν στην περιφέρεια της ενορίας Μεταμορφώ¬ 
σεως Σωτήρος Βριλησσίων και σε περιφέρειες άλλων 
ενοριών, κατόπιν εξασφάλισης άδειας για τη λειτουργία 
του ως άνω Βρεφονηπιακού Σταθμού, σύμφωνα με τους 
όρους και τις διατάξεις της κείμενης νομοθεσίας (ιδίως 
αρθρ. 12 παρ. γ' Ν. 2082/1992). 

Επίσης σκοπός του Εκκλησιαστικού Ιδρύματος είναι 
και η ίδρυση και λειτουργία Εκπαιδευτηρίων Πρωτο¬ 
βάθμιας Εκπαίδευσης (Νηπιαγωγείου και Δημοτικού 
Σχολείου) στην περιοχή των Άνω Βριλησσίων προς 
εξυπηρέτηση των εκπαιδευτικών αναγκών των παιδιών, 

που εντάσσονται στην υποχρεωτική εκπαίδευση, όσων 
δηλαδή παιδιών συμπληρώνουν το 4ο και το 5ο έτος 
της ηλικίας τους και φοιτούν στο Νηπιαγωγείο, καθώς 
και παιδιών ηλικίας από 6 ετών έως 12, άλλως έως της 
εγγραφής τους στην Δευτεροβάθμια Εκπαίδευση, ερ¬ 
γαζομένων συζύγων που, κατά προτίμηση, κατοικούν ή 
διαμένουν στην περιφέρεια της ενορίας Μεταμορφώ- 
σεως Σωτήρος Βριλησσίων και σε περιφέρειες άλλων 
ενοριών, κατόπιν εξασφάλισης άδειας για τη λειτουργία 
του ως άνω Νηπιαγωγείου και Δημοτικού, σύμφωνα με 
τους όρους και τις διατάξεις της κείμενης και εκάστοτε 
ισχύουσας νομοθεσίας. 

Σκοπός επίσης του Ιδρύματος είναι η οργάνωση δι¬ 
αλέξεων, εορτών και άλλων παρεμφερών εκδηλώσεων 
για την προστασία της μητέρας και του παιδιού γενικώς. 

Άρθρο 3 

Οργάνωση - Διοίκηση 

1. Το ίδρυμα τελεί υπό την πνευματική και διοικητική 
εποπτεία της Ιεράς Αρχιεπισκοπής Αθηνών και διοικεί- 
ται από πενταμελές Διοικητικό Συμβούλιο (Δ.Σ.) που 
απαρτίζεται από: 

α) Τον Μακαριώτατο Αρχιεπίσκοπο Αθηνών και πάσης 
Ελλάδος, ως Πρόεδρο, όπως ορίζεται από τον άρθρο 
59 παρ. 2 του Καταστατικού Χάρτη της Εκκλησίας της 
Ελλάδος τον οποίο αναπληρώνει σε περίπτωση κω¬ 
λύματος ή απουσίας, από τον εκάστοτε Πρόεδρο του 
Εκκλησιαστικού Συμβουλίου του Ιερού Ναού Μεταμορ- 
φώσεως Σωτήρος Βριλησσίων και 

β) τα υπόλοιπα 4 μέλη του εκάστοτε Εκκλησιαστικού 
Συμβουλίου. Η θητεία των μελών του Δ.Σ. είναι τριετής, 
δύναται να ανανεωθεί και το αξίωμα τους είναι τιμητικό 
και άμισθο. 

2. Το Δ.Σ. κατά την πρώτη συνεδρίασή του επιλέγει 
μεταξύ των μελών του τον Γραμματέα και τον Ταμία. 

3. Το Δ.Σ. συνέρχεται τακτικά κάθε μήνα και εκτάκτως 
όταν κριθεί αυτό αναγκαίο από τον Πρόεδρο ή ζητηθεί 
εγγράφως από τρία (3) τουλάχιστον μέλη του Δ.Σ. 

4. Στις συνεδριάσεις του Δ.Σ. τηρούνται πρακτικά, 
στα οποία καταχωρίζονται όλες οι αποφάσεις, καθώς 
και η γνώμη των μειοψηφησάντων μελών. Τα πρακτικά 
αναγιγνώσκονται κατά την επομένη Συνεδρία του Δ.Σ. 
και υπογράφονται απ’ όλα τα μέλη. 

Αρθρο 4 

Καθήκοντα Διοικητικού Συμβουλίου 

1. Το Δ.Σ. διοικεί το Ίδρυμα και φροντίζει για την εκ¬ 
πλήρωση των σκοπών του. Διαχειρίζεται τις υποθέσεις 
αυτού, εγκρίνει τον ετήσιο προϋπολογισμό και απολο¬ 
γισμό εσόδων και εξόδων, τους οποίους υποβάλλει για 
έγκριση στο Μητροπολιτικό Συμβούλιο και αποφασίζει 
για κάθε δαπάνη του Βρεφονηπιακού Σταθμού, του Νη¬ 
πιαγωγείου και του Δημοτικού. 

2. Προσλαμβάνει με σύμβαση Ιδιωτικού Δικαίου και 
απολύει το προσωπικό του Βρεφονηπιακού Σταθμού, 
του Νηπιαγωγείου και του Δημοτικού, αποφασίζει δε 
την καταβολή εφάπαξ αμοιβής για την παροχή υπηρε¬ 
σιών στο Ίδρυμα. 

3. Προσλαμβάνει Συμβούλους επί παιδαγωγικών, ια¬ 
τρικών, νομικών, οικονομικών και άλλων θεμάτων και 
αποφασίζει για κάθε θέμα που δεν προβλέπεται από 
τον παρόντα κανονισμό, πάντοτε δε με την έγκριση των 
Πράξεών του από το Μητροπολιτικό Συμβούλιο. 


4. Μεριμνά για την εξεύρεση οικονομικών πόρων και 
την επαύξηση αυτών, καθώς και για την εύρυθμη, ομα¬ 
λή, απρόσκοπτη και αποτελεσματική λειτουργία του 
Ιδρύματος. 

5. Συντάσσει τον Εσωτερικό Κανονισμό λειτουργίας 
του Βρεφονηπιακού Σταθμού, του Νηπιαγωγείου και 
του Δημοτικού, που εγκρίνεται από το Μητροπολιτικό 
Συμβούλιο. 

Άρθρο 5 

Καθήκοντα του Προέδρου 

1. Ο Πρόεδρος του Δ.Σ. εκπροσωπεί τοΊδρυμα ενώπι¬ 
ον κάθε Δικαστικής, Εκκλησιαστικής ή άλλης Αρχής και 
σε όλες τις σχέσεις του με άλλα ιδρύματα, οργανισμούς, 
νομικά και φυσικά πρόσωπα. Το δικαίωμα αυτό δύναται 
να εκχωρεί κατά περίπτωση σε άλλο μέλος του Δ.Σ., 
κατόπιν αποφάσεως του Δ.Σ., γεγονός που αυτοδικαίως 
θα συμβαίνει και στις περιπτώσεις που αναπληρώνεται 
στα καθήκοντα του από τον νόμιμο αναπληρωτή του. 

2. Προσκαλεί το Δ.Σ. σε τακτικές και έκτακτες συ¬ 
νεδριάσεις. 

3. Λαμβάνει γνώση της αλληλογραφίας και υπογράφει 
τη σχετική αλληλογραφία. 

4. Μεριμνά για την εφαρμογή των διατάξεων του 
παρόντος κανονισμού και των αποφάσεων του Δ.Σ. 

Αρθρο 6 

Καθήκοντα του Γραμματέα 

1. Ο Γραμματεύς του Δ.Σ. τηρεί το βιβλίο Πρωτο¬ 
κόλλου εισερχομένων και εξερχόμενων εγγράφων του 
Ιδρύματος. 

2. Συντάσσει τα πρακτικά των συνεδριάσεων του Δ.Σ. 
και φυλάσσει το βιβλίο των πρακτικών. 

3. Τηρεί το βιβλίο Μητρώου των νηπίων του Νηπια¬ 
γωγείου, φυλάσσει τη σφραγίδα και το αρχείο αυτού 
και αποστέλλει αντίγραφο του Βιβλίου Μητρώου στον 
οικείο Διευθυντή Εκπαίδευσης ή Προϊστάμενου Γ ραφεί¬ 
ου Πρωτοβάθμιας Εκπαίδευσης. 

4. Συντάσσει τις Βεβαιώσεις Εγγραφής στο Νηπια¬ 
γωγείο και τις Βεβαιώσεις Φοίτησης στο Νηπιαγωγείο 
(Αναμνηστικά). 

5. Τηρεί το βιβλίο Μητρώου και Προόδου μαθητών του 
Δημοτικού, φυλάσσει τη σφραγίδα και το αρχείο αυτού. 

6. Συντάσσει τα Πιστοποιητικά Σπουδών καθώς και 
τους Τίτλους Σπουδών (για την ΣΤ' τάξη). 

Αρθρο 7 

Καθήκοντα του Ταμία 

1. Ο ταμίας εισπράττει τα έσοδα του Ιδρύματος και 
εκδίδει Γραμμάτιο εισπράξεως υπογραφόμενο από τον 
Πρόεδρο και τον Ταμία. 

2. Για κάθε εισφορά σε είδος εκδίδεται απόδειξη 
παραλαβής και γίνεται καταχώρηση στα οικεία βιβλία 
του Ιδρύματος. 

3. Ενεργεί τις πληρωμές, αφού εκδοθεί το χρηματι¬ 
κό ένταλμα πληρωμής, το οποίο υπογράφεται από τον 
Πρόεδρο και τον Ταμία. 

4. Τηρεί το βιβλίο του Ταμείου, όπου καταχωρίζονται 
τα έσοδα και τα έξοδα τα οποία πραγματοποιούνται 
κατά την χρονική διάρκεια εκάστης οικονομικής χρή- 
σεως. 

5. Τηρεί τα διαχειριστικά βιβλία του Βρεφονηπιακού 
Σταθμού, του Νηπιαγωγείου και του Δημοτικού, τα οποία 

φυλάσσει καθώς και τα παραστατικά στοιχεία των ει¬ 
σπράξεων και των πληρωμών. 

6. Συντάσσει τον προϋπολογισμό και τον απολογισμό, 
τους οποίους υποβάλλει εγκαίρως προς ψήφιση στο Δ.Σ. 
και στη συνέχεια στο οικείο Μητροπολιτικό Συμβούλιο 
για έγκριση. 

7. Τα διπλότυπα Γραμματίων Εισπράξεων και Πλη¬ 
ρωμών φέρουν τη θεώρηση της Ιεράς Αρχιεπισκοπής 
Αθηνών. 

Αρθρο 8 

Προσωπικό του Βρεφονηπιακού Σταθμού, 
του Νηπιαγωγείου και του Δημοτικού. 

1. Το προσωπικό του Βρεφονηπιακού Σταθμού, 
του Νηπιαγωγείου και του Δημοτικού διακρίνεται σε 
τακτικό (αμειβόμενο) και εθελοντικό (μη αμειβόμε- 
νο). Ο αριθμός των οργανικών θέσεων του τακτικού 
προσωπικού καθορίζεται με απόφαση του Δ.Σ. ώστε 
να καλύπτονται πλήρως οι ανάγκες λειτουργίας του 
Βρεφονηπιακού σταθμού, του Νηπιαγωγείου και του 
Δημοτικού. 

2. Για την εύρυθμη, ομαλή και αποτελεσματική λει¬ 
τουργία του Βρεφονηπιακού Σταθμού, του Νηπιαγω¬ 
γείου και του Δημοτικού προσλαμβάνεται Διευθυντής 
ή Διευθύντρια που να διαθέτει τ’ απαραίτητα τυπικά 
και ουσιαστικά προσόντα και η οποία έχει την ευθύνη 
λειτουργίας του Βρεφονηπιακού Σταθμού, του Νηπιαγω¬ 
γείου και του Δημοτικού, μεριμνά για την εκπαίδευση, 
την υγιεινή κατάσταση των παιδιών, για την διαπαιδα¬ 
γώγηση τους, την ψυχαγωγία τους, την καλή διατρο¬ 
φή. Μεριμνά για την καθαριότητα του Βρεφονηπιακού 
Σταθμού, του Νηπιαγωγείου και του Δημοτικού, παρέχει 
συμβουλευτική ενημέρωση και υποστήριξη στους γο¬ 
νείς των παιδιών, ενημερώνεται και συνεργάζεται με 
τους εκπαιδευτικούς που διδάσκουν στα τμήματα του 
Νηπιαγωγείου και του Δημοτικού. Τον Διευθυντή ή την 
Διευθύντρια όταν απουσιάζει ή κωλύεται αναπληρώ¬ 
νει μια από τους παιδαγωγούς, που ορίζεται από το 
ίδρυμα ή το Δ.Σ. και στο πρόσωπό του συντρέχουν οι 
υπό του Νόμου οριζόμενες προϋποθέσεις και προσόντα. 
Τον Διευθυντή ή την Διευθύντρια του Δημοτικού όταν 
απουσιάζει ή κωλύεται αναπληρώνει ο Υποδιευθυντής 
ή η Υποδιευθύντρια. 

3. Η Διεύθυνση του Βρεφονηπιακού Σταθμού τηρεί το 
βιβλίο συμβάντων, τις ατομικές κάρτες υγείας των παι¬ 
διών, το βιβλίο παρουσίας αυτών, το βιβλίο παρουσίας 
του προσωπικού του σταθμού και τα Μητρώα παιδιών 
του Βρεφονηπιακού Σταθμού. 

3α. Η Διεύθυνση του Νηπιαγωγείου τηρεί το βιβλίο 
Μητρώου των νηπίων, Βιβλίο Πρωτοκόλλου Αλληλογρα¬ 
φίας (κοινής και εμπιστευτικής), Βιβλίο Υλικού, Βιβλίο 
Πρακτικών του Συλλόγου Διδασκόντων, Βιβλίο Σχολικού 
Συμβουλίου και το Βιβλίο Ημερήσιου Προγράμματος 
του Νηπιαγωγείου. 

3β. Η Διεύθυνση του Δημοτικού τηρεί Βιβλίο Μητρώου 
και Προόδου μαθητών, Βιβλίο Πιστοποιητικών Σπουδής, 
Ημερολόγιο σχολικής ζωής, Πρωτόκολλο αλληλογραφί¬ 
ας (κοινό), Εμπιστευτικό πρωτόκολλο αλληλογραφίας, 
Βιβλίο βιβλιοθήκης, Βιβλίο Εποπτικών Μέσων Διδασκα¬ 
λίας, Βιβλίο Πράξεων συλλόγου Διδασκόντων και βιβλίο 
πράξεων Διευθυντή, Βιβλίο πράξεων σχολικού συμβου¬ 
λίου καθώς και τα ακόλουθα έντυπα: Πιστοποιητικό 
Σπουδών, Αποδεικτικό μετεγγραφής, Τίτλο Προόδου, 


έντυπα που αφορούν στη βαθμολογία του μαθητή και 
έλεγχο προόδου. 

4. Προσλαμβάνονται για τις ανάγκες του Βρεφονη¬ 
πιακού Σταθμού παιδίατρος, δασκάλα μουσικής και 
γυμνάστρια. 

4α. Προσλαμβάνονται για τις ανάγκες του Δημοτικού 
γυμναστής, μουσικός, καθηγητές ξένων γλωσσών και 
εκπαιδευτικοί άλλων ειδικοτήτων ανάλογα με το ανα¬ 
λυτικό πρόγραμμα σπουδών. 

5. Οι αποδοχές του προσωπικού του Ιδρύματος καθο¬ 
ρίζονται ελεύθερα με συμφωνία μεταξύ εργαζομένων 
και εργοδότη, δεν μπορούν όμως να είναι κατώτερες 
του ελάχιστου ημερομισθίου που προβλέπεται από τις 
ισχύουσες κάθε φορά συλλογικές συμβάσεις του Υπουρ¬ 
γείου Εργασίας. 

6. Λαμβανομένου υπόψη του Εκκλησιαστικού χαρακτή¬ 
ρα του Ιδρύματος ελέγχεται η λειτουργία της συμπερι¬ 
φοράς του προσωπικού του Ιδρύματος, η οποία πρέπει 
να είναι κόσμια, ευπρεπής και με ιδιαίτερα περισσεύ¬ 
ματα αγάπης, επιείκειας και υπομονής. 

Αρθρο 9 

Λειτουργία του Βρεφονηπιακού Σταθμού 

1. Η λειτουργία του Σταθμού αρχίζει την 1η Σεπτεμ¬ 
βρίου και λήγει την 31η Ιουλίου, του επόμενου ημερο¬ 
λογιακού έτους, επί 5 ημέρες, δηλαδή από Δευτέρα ως 
Παρασκευή. 

2. Ο Σταθμός δεν λειτουργεί από την 24η Δεκεμβρίου 
ως και την 6η Ιανουάριου καθώς και από τη Μ. Πέμπτη 
ως και την Τρίτη του Πάσχα. 

3. Ο Σταθμός διακόπτει επίσης την λειτουργία του 
κατά τις επίσημες αργίες των Δημοσίων Υπηρεσιών. 

4. Η λειτουργία του Σταθμού αρχίζει από τις 8:00 π.μ. 
και λήγει στις 16.00 μ.μ. 

Αρθρο 9Α 

Σκοπός και Λειτουργία του Νηπιαγωγείου 

1. Σκοπός του Νηπιαγωγείου είναι να βοηθήσει τα νή¬ 
πια να αναπτυχθούν σωματικά, συναισθηματικά, νοητικά 
και κοινωνικά μέσα στα πλαίσια που ορίζει ο ευρύτερος 
σκοπός της πρωτοβάθμιας και δευτεροβάθμιας εκπαί¬ 
δευσης. Ειδικότερα το νηπιαγωγείο βοηθεί τα νήπια: 

α) να καλλιεργούν τις αισθήσεις τους και να οργανώ¬ 
νουν τις πράξεις τους, κινητικές και νοητικές, 
β) να εμπλουτίζουν και να οργανώνουν τις εμπειρίες 
τους από το φυσικό και κοινωνικό περιβάλλον και να 
αποκτούν την ικανότητα να διακρίνουν τις σχέσεις και 
αλληλεπιδράσεις που υπάρχουν μέσα σε αυτό, 
γ) να αναπτύσσουν την ικανότητα κατανόησης και 
έκφρασης με σύμβολα γενικά και ιδιαίτερα στους τομείς 
της γλώσσας, των μαθηματικών και της αισθητικής, 
δ) να προχωρούν στη δημιουργία διαπροσωπικών σχέ¬ 
σεων, που θα τα βοηθούν στη βαθμιαία και αρμονική 
ένταξη τους στην κοινωνική ζωή και 
ε) να αναπτύσσουν πρωτοβουλίες ελεύθερα και αβία- 
στα και, μέσα στο πλαίσιο του οργανωμένου περιβάλ¬ 
λοντος, να εθίζονται στην αμφίδρομη σχέση ατόμου 
και ομάδας. 

2. Το σχολικό έτος του Νηπιαγωγείου αρχίζει την 1η 
Σεπτεμβρίου και λήγει στις 31 Αυγούστου του επόμενου 
έτους. 

3. Το διδακτικό έτος αρχίζει την 1η Σεπτεμβρίου και 
λήγει στις 21 Ιουνίου του επόμενου έτους. Οι εκπαιδευ- 

τικές δραστηριότητες αρχίζουν στις 11 Σεπτεμβρίου και 
λήγουν στις 15 Ιουνίου του επόμενου έτους, ημέρα κατά 
την οποία χορηγούνται τα αναμνηστικά στα νήπια. Όταν 
η 15η Ιουνίου είναι Σάββατο ή Κυριακή, οι εκπαιδευτικές 
δραστηριότητες λήγουν την προηγούμενη Παρασκευή. 

2. Το διδακτικό έτος χωρίζεται σε περιόδους (τρίμηνα): 

α' περίοδος (τρίμηνο): από 11 Σεπτεμβρίου ως 10 Δε¬ 
κεμβρίου 

β' περίοδος (τρίμηνο): από 11 Δεκεμβρίου ως 10 Μαρ¬ 
τίου 

γ' περίοδος (τρίμηνο): από 11 Μαρτίου ως 15 Ιουνίου. 

4. Το Νηπιαγωγείο δεν λειτουργεί: 
α. Τα Σάββατα και τις Κυριακές 

β. Την 28η Οκτωβρίου (εθνική εορτή) 
γ. Τη 17η Νοεμβρίου, ημέρα κατά την οποία γίνονται 
εκδηλώσεις για την επέτειο του Πολυτεχνείου, τον 
αντιδικτατορικό αγώνα και την Εθνική Αντίσταση σε 
όλα τα νηπιαγωγεία, μέσα στο πρωινό ωράριο εργα¬ 
σίας, τελείται εκδήλωση στην οποία λαμβάνει μέρος 
όλο το διδακτικό προσωπικό. Όταν η 17η Νοεμβρίου 
είναι Σάββατο ή Κυριακή, οι εκδηλώσεις τελούνται την 
προηγούμενη Παρασκευή. 

δ. Από 24 Δεκεμβρίου ως και 7 Ιανουάριου (διακοπές 
Χριστουγέννων). 

ε. Την 30ή Ιανουάριου, εορτή των Τριών Ιεραρχών. Την 
ημέρα αυτή το διδακτικό προσωπικό λαμβάνει μέρος 
στον εκκλησιασμό και στις σχετικές εκδηλώσεις της 
εκπαιδευτικής κοινότητας της περιοχής, 
στ. Την Καθαρή Δευτέρα 
ζ. Την 25η Μαρτίου (εθνική εορτή) 
η. Από τη Μ. Δευτέρα ως και την Παρασκευή της 
Διακαινησίμου (διακοπές Πάσχα) 
θ. Την 1η Μαΐου 

ι. Την εορτή του Αγίου Πνεύματος 
ια. Από 22 Ιουνίου ως και 31 Αυγούστου (θερινές δι¬ 
ακοπές) 

ιβ. Την ημέρα της εορτής του Πολιούχου της έδρας 
του νηπιαγωγείου και της τοπικής εθνικής εορτής. 

5. Οι εκδηλώσεις για την επέτειο της εθνικής εορτής 
της 28ης Οκτωβρίου πραγματοποιούνται στις 27 Οκτω¬ 
βρίου, ημέρα κατά την οποία τιμάται και η ελληνική 
σημαία και για την επέτειο της εθνικής εορτής της 25ης 
Μαρτίου στις 24 του ίδιου μήνα. Σε περίπτωση που η 28η 
Οκτωβρίου και η 25η Μαρτίου είναι Κυριακή ή Δευτέρα, 
οι εκδηλώσεις γίνονται την προηγούμενη Παρασκευή. 

6. Εκκλησιασμός νηπίων μπορεί να γίνει ύστερα από 
απόφαση του διδακτικού προσωπικού, εφόσον το επι¬ 
τρέπουν οι τοπικές συνθήκες και εξασφαλίζονται οι 
προϋποθέσεις για ασφαλή μετάβασή τους στο ναό. 

7. Η λειτουργία του Νηπιαγωγείου αρχίζει από τις 8:00 
π.μ. και λήγει στις 16.00 μ.μ. 

8. Το διδακτικό ωράριο του Νηπιαγωγείου ορίζεται 
από 8:00 π.μ. έως 12:15 μ.μ. 

9. Το Αναλυτικό Πρόγραμμα του Νηπιαγωγείου είναι 
το ίδιο που εφαρμόζεται στα δημόσια Νηπιαγωγεία. 

10. Για τα θέματα που αφορούν στη φροντίδα και 
την απασχόληση των νηπίων των Νηπιακών τμημάτων 
του Νηπιαγωγείου, πριν την έναρξη και μετά τη λήξη 
του διδακτικού έτους, καθώς και πριν την έναρξη και 
τη λήξη του διδακτικού ωραρίου και κατά τη διάρκεια 
των διακοπών ή αργιών, εφαρμόζονται αναλόγως οι 
διατάξεις του παρόντος και της νομοθεσίας για τους 
Βρεφονηπιακούς σταθμούς. 


Αρθρο 9β 

Λειτουργία του Δημοτικού 

1. Το σχολικό έτος του Δημοτικού αρχίζει την 1η Σε¬ 
πτεμβρίου και λήγει στις 31 Αυγούστου του επόμενου 
έτους. 

2. Το διδακτικό έτος αρχίζει την 1η Σεπτεμβρίου και 
λήγει στις 21 Ιουνίου του επόμενου έτους. Η διδασκαλία 
των μαθημάτων αρχίζει στις 11 Σεπτεμβρίου και λήγουν 
στις 15 Ιουνίου του επόμενου έτους. Την ίδια ημερο¬ 
μηνία χορηγούνται οι τίτλοι σπουδών των μαθητών 
της ΣΤ' τάξης για την εγγραφή τους στα γυμνάσια 
και οι τίτλοι προόδου. Το διδακτικό έτος χωρίζεται 
σε τρία τρίμηνα: 

α' τρίμηνο: από 11 Σεπτεμβρίου ως 10 Δεκεμβρίου 
β' τρίμηνο: από 11 Δεκεμβρίου ως 10 Μαρτίου 
γ' τρίμηνο : από 11 Μαρτίου ως 15 Ιουνίου. 

Εντός τριών ημερών από τη λήξη του Α' και του Β' 
τριμήνου παραδίδονται στον διευθυντή οι καταστάσεις 
βαθμολογίας, Οι καταστάσεις βαθμολογίας για το γ' 
τρίμηνο και για τον μέσο όρο παραδίδονται στις 10 
Ιουνίου. Εξαιρετικά για την Α' τάξη δεν κατατίθεται 
βαθμολογία το Α' τρίμηνο, η οποία κατατίθεται μαζί 
με αυτή του β' τριμήνου. 

3. Το Δημοτικό δεν λειτουργεί 
α. Τα Σάββατα και τις Κυριακές 

β. Την 28η Οκτωβρίου (εθνική εορτή) 
γ. Τη 17η Νοεμβρίου, ημέρα κατά την οποία γίνονται 
εκδηλώσεις για την επέτειο του Πολυτεχνείου, τον αντι- 
δικτατορικό αγώνα και την Εθνική Αντίσταση σε όλα τα 
σχολεία, μέσα στο πρωινό ωράριο εργασίας, τελείται 
εκδήλωση στην οποία λαμβάνει μέρος όλο το διδακτι¬ 
κό προσωπικό. Όταν η 17η Νοεμβρίου είναι Σάββατο 
ή Κυριακή, οι εκδηλώσεις τελούνται την προηγούμενη 
Παρασκευή. 

δ. Από 24 Δεκεμβρίου μέχρι και 7 Ιανουάριου (διακοπές 
Χριστουγέννων). 

ε. Την 30ή Ιανουάριου, εορτή των Τριών Ιεραρχών. Την 
ημέρα αυτή γίνεται εκκλησιασμός και πραγματοποιού¬ 
νται σχετικές εκδηλώσεις, στις οποίες λαμβάνει μέρος 
όλο το διδακτικό προσωπικό, 
στ. Την Καθαρή Δευτέρα 
ζ. Την 25η Μαρτίου (εθνική εορτή) 
η. Από τη Μ. Δευτέρα ως και την Παρασκευή της 
Διακαινησίμου (διακοπές Πάσχα) 
θ. Την 1η Μάίου 

ι. Την εορτή του Αγίου Πνεύματος 
ια. Από 22 Ιουνίου ως και 31 Αυγούστου (θερινές δι¬ 
ακοπές) 

ιβ. Την ημέρα της εορτής του Πολιούχου της έδρας 
του σχολείου και της τοπικής εθνικής εορτής. 

4. Οι εκδηλώσεις για την επέτειο της εθνικής εορτής 
της 28ης Οκτωβρίου πραγματοποιούνται στις 27 Οκτω¬ 
βρίου, ημέρα κατά την οποία τιμάται και η ελληνική 
σημαία και για την επέτειο της εθνικής εορτής της 
25ης Μαρτίου στις 24 του ίδιου μήνα. Σε περίπτωση 
που η 28η Οκτωβρίου και η 25η Μαρτίου είναι Κυριακή 
ή Δευτέρα, οι εκδηλώσεις τελούνται την προηγούμενη 
Παρασκευή. 

5. Το σχολείο λαμβάνει μέρος στις παρελάσεις και 
στο γενικό εορτασμό των εθνικών και τοπικών εορτών, 
σύμφωνα με το πρόγραμμα της Δημοτικής Αρχής, Ο 
σημαιοφόρος με τη σημαία του σχολείου και οι παρα¬ 
στάτες παρίσταται στη δοξολογία. 

6. Εκκλησιασμός των μαθητών όλου του σχολείου ή 
κατά τάξη πραγματοποιείται με απόφαση του συλλόγου 
διδασκόντων και με τη συνοδεία εκπαιδευτικών. 

Άρθρο 10 
Εγγραφή παιδιών 

1. Δικαίωμα εγγραφής στο Βρεφονηπιακό Σταθμό, το 
Νηπιαγωγείο και το Δημοτικό έχουν κυρίως τα παιδιά 
της Ενορίας του Ιερού Ναού Μεταμορφώσεως Σωτήρος 
Βριλησσίων και εφ’ όσον υπάρχουν κενές θέσεις γίνο¬ 
νται δεκτά και παιδιά άλλων ενοριών. 

2. Στο σταθμό εγγράφονται παιδιά από 18 μηνών - 5 
ετών και απαιτούνται τα εξής δικαιολογητικά: 

• Αίτηση των γονέων ή του κηδεμόνα του παιδιού. 

• Ληξιαρχική πράξη γεννήσεως του παιδιού. 

• Ιατρική βεβαίωση για τη σωματική και την πνευμα¬ 
τική υγεία του. 

• Για την εγγραφή των παιδιών αλλοδαπών γονέων 
στο Βρεφονηπιακό Σταθμό απαραίτητη προϋπόθεση 
είναι η άδεια νόμιμης παραμονής στην χώρα μας. 

3. Για την εγγραφή στο Νηπιαγωγείο απαιτούνται τα 
εξής δικαιολογητικά: 

α. Πιστοποιητικό γέννησης Δήμου ή Κοινότητας για την 
εγγραφή του νηπίου στα οικεία μητρώα ή δημοτολόγια, 
στο οποίο αναγράφεται ολογράφως και αριθμητικώς η 
ημερομηνία γέννησης. Γ ια το νήπιο που θα συνεχίσει τη 
φοίτησή του στο ίδιο νηπιαγωγείο και δεύτερη χρονιά 
δεν απαιτείται νέο πιστοποιητικό γέννησης. 

β. Επίδειξη του βιβλιαρίου ή προσκόμιση άλλου στοι¬ 
χείου, στο οποίο φαίνεται ότι έγιναν τα προβλεπόμενα 
εμβόλια και η οδοντολογική εξέταση. 

γ. Υπεύθυνη δήλωση του γονέα ή κηδεμόνα ή άλλο 
στοιχείο κατά την κρίση του/της Διευθυντή/τριας του 
νηπιαγωγείου, από το οποίο φαίνεται η διεύθυνση κα¬ 
τοικίας του νηπίου. 

δ. Δήλωση του γονέα ότι αναλαμβάνει την ευθύνη για 
την ασφαλή προσέλευση και αποχώρηση του νηπίου. 

ε. Γ ια την εγγραφή των παιδιών αλλοδαπών γονέων 
στο Νηπιαγωγείο απαραίτητη προϋπόθεση είναι η άδεια 
νόμιμης παραμονής στην χώρα μας. 

4. Στο νηπιαγωγείο φοιτούν δύο ηλικίες νηπίων. Η πρώ¬ 
τη ηλικία (νήπια) περιλαμβάνει τα νήπια, τα οποία στις 31 
Δεκεμβρίου του έτους εγγραφής συμπληρώνουν ηλικία 
πέντε (5) ετών. Η δεύτερη ηλικία (προνήπια) περιλαμβάνει 
τα νήπια, τα οποία στις 31 Δεκεμβρίου του έτους εγγρα¬ 
φής συμπληρώνουν ηλικία τεσσάρων (4) ετών. 

5. Στην Α' τάξη του Δημοτικού εγγράφονται υποχρε¬ 
ωτικά όσοι μαθητές συμπληρώνουν τη νόμιμη ηλικία. Οι 
εγγραφές πραγματοποιούνται από 1 ως 15 Ιουνίου του 
προηγούμενου σχολικού έτους. Στις υπόλοιπες τάξεις οι 
μαθητές εγγράφονται αυτεπάγγελτα μετά την έκδοση 
των αποτελεσμάτων. 

6. Γ ια την εγγραφή στην Α' τάξη απαιτούνται: 

Α. Πιστοποιητικό γέννησης, Δήμου ή Κοινότητας για 
την εγγραφή του μαθητή στα οικεία μητρώα ή δημο¬ 
τολόγια, το οποίο εκδίδεται το τελευταίο πριν την εγ¬ 
γραφή τρίμηνο και στο οποίο αναγράφεται ολογράφως 
και αριθμητικώς η ημερομηνία γέννησης. 

Β. Επίδειξη του βιβλιαρίου υγείας του μαθητή 

Γ. Πιστοποιητικό οδοντολογικής εξέτασης. 

Δ. Αποδεικτικό στοιχείο από το οποίο, κατά τη κρίση 
του διευθυντή του σχολείου φαίνεται η διεύθυνση κα¬ 
τοικίας του μαθητή. 


Ε. Ειδικά για τους αλλοδαπούς μαθητές προσκομίζεται 
πιστοποιητικό γέννησης επίσημα μεταφρασμένο. 

7. Εφόσον οι γονείς το επιθυμούν μπορεί να καθυστε¬ 
ρήσει κατά ένα έτος η εγγραφή μαθητή στην Α' τάξη, 
όταν παρουσιάζει σοβαρές αδυναμίες να παρακολου¬ 
θήσει το πρόγραμμα της Α' τάξης. 

Αρθρο 11 

Διακοπή φιλοξενίας παιδιών 

Η διακοπή φιλοξενίας παιδιών πραγματοποιείται: 

1. Όταν το ζητήσουν με αίτησή τους οι γονείς και οι 
κηδεμόνες των παιδιών. 

2. Όταν παρουσιασθούν σοβαρά προβλήματα στην 
υγεία ή τη συμπεριφορά των παιδιών και δεν μπορούν 
ν’ αντιμετωπιστούν από το Βρεφονηπιακό Σταθμό. 

3. Όταν κατ’ εξακολούθηση και παρά τις έγγραφες 
ειδοποιήσεις του Δ.Σ. προς τους γονείς, αυτοί δεν 
συμμορφώνονται προς το πρόγραμμα λειτουργίας του 
Σταθμού και των Εκπαιδευτηρίων. 

4. Όταν απουσιάζουν συνεχώς πέραν του ενός (1) μη¬ 
νάς αδικαιολόγητα τα παιδιά από τον Σταθμό. 

5. Όταν δεν καταβάλλεται από τους γονείς πέραν 
των τεσσάρων (4) μηνών η οικονομική τους συμμετοχή 
χωρίς να υπάρχει σοβαρός λόγος. 

Αρθρο 12 
Περιουσία - Πόροι 

Πόροι του Ιδρύματος είναι: 

1. Η ετήσια επιχορήγηση του I. Ναού. 

2. Τα έσοδα από την πραγματοποίηση διαφόρων εκ¬ 
δηλώσεων. 

3. Οι δωρεές ή οι κληρονομιές υπέρ του Ιδρύματος. 

4. Η μηνιαία οικονομική συμμετοχή των παιδιών που 
φιλοξενούνται στον Βρεφονηπιακού Σταθμό και φοιτούν 
στο Νηπιαγωγείο και το Δημοτικό. 

5. Οι επιχορηγήσεις από την Περιφερειακή ή την Τοπι¬ 
κή Αυτοδιοίκηση, Οργανισμός και άλλα νομικά πρόσωπα 
Δημοσίου ή Ιδιωτικού Δικαίου. 

6. Οι τόκοι εκ των καταθέσεων του Ιδρύματος. 

7. Όλα τα ανωτέρω έσοδα κατατίθενται σε τραπεζικό 
λογαριασμό στο όνομα του Βρεφονηπιακού Σταθμού, 
του Νηπιαγωγείου και του Δημοτικού. 

8. Ο Πρόεδρος υπογράφει τα σχετικά έγγραφα για 
ανάληψη χρημάτων, τις εκδιδόμενες τραπεζικές επι¬ 
ταγές κ.τ.λ. 

Αρθρο 13 
Τηρούμενα βιβλία 

α) Το Ίδρυμα έχει αυτοτελή διαχείριση και τηρεί τα 
εξής βιβλία θεωρημένα από την Ιερά Αρχιεπισκοπή 
Αθηνών. 

1. Βιβλίο Πρωτοκόλλου Εισερχομένων και Εξερχόμε- 
νων εγγράφων 

2. Βιβλίο Πρακτικών Συνεδριάσεων Δ.Σ. 

3. Βιβλίο Ταμείου, διπλότυπα Γραμμάτια Εισπράξεων 
και διπλότυπα Γραμμάτια Πληρωμών, τα οποία είναι 
εκτελεστέα, εφ’ όσον φέρουν την υπογραφή του Προ¬ 
έδρου και του Ταμία του Δ.Σ. και είναι θεωρημένα από 
την Ι.Α.Α. 

4. Βιβλίο κτηματολογίου για τυχόν ακίνητα περιουσι¬ 
ακά στοιχεία του Ιδρύματος και βιβλίο κινητών πραγ¬ 
μάτων. 

5. Βιβλίο Συμβάντων 

1. Βιβλίο παρουσίας του προσωπικού 

6. Μητρώο παιδιών 

7. Βιβλίο εκδρομών, επισκέψεων, ομιλιών και διαλέξεων 

β) Το ίδρυμα τηρεί και άλλα βιβλία τα οποία κρίνονται 

από το Δ.Σ. απαραίτητα για τη λειτουργία του. 

Άρθρο 14 

Δωρητές-ευεργέτες 

Το Δ.Σ. μπορεί με απόφασή του να ανακηρύξει Δω¬ 
ρητές και Ευεργέτες είτε εν ζωή είτε μετά θάνατον. 

Άρθρο 15 

Ειδικές διατάξεις - Κατάργηση του Ιδρύματος 

Το Ιδρυμα καταργείται με απόφαση της Διαρκούς 
Ιεράς Συνόδου κατόπιν αιτιολογημένης απόφασης του 
Δ.Σ. αυτού, η οποία εγκρίνεται από το Μητροπολιτικό 
Συμβούλιο, όταν δεν εκπληρώνει τις εκκλησιολογικές 
προϋποθέσεις και την αποστολή του, όταν παρεκκλίνει 
του σκοπού του ή καταστεί ανέφικτη η λειτουργία του. 
Σε κάθε περίπτωση κατάργησης του Ιδρύματος κάθε 
κινητό ή ακίνητο περιουσιακό στοιχείο αυτού ανήκει 
στο Νομικό Πρόσωπο του Ιερού Ναού Μεταμορφώσεως 
Βριλησσίων. 

Άρθρο 16 

Τροποποίηση του Κανονισμού 

Ο παρών Κανονισμός μπορεί να τροποποιηθεί από 
την Ιερά Σύνοδο με αιτιολογημένη πρόταση του Δ.Σ. 
που εγκρίνεται από το Μητροπολιτικό Συμβούλιο. Η 
τροποποίηση αυτή υπόκειται στις ίδιες διατυπώσεις 
δημοσίευσης όπως και ο παρών Κανονισμός. 

Άρθρο 17 

Ισχύς του Κανονισμού 

1. Η ισχύς του παρόντος Κανονισμού αρχίζει υπό την 
δημοσίευσή του στην Εφημερίδα της Κυβερνήσεως. 

2. Ο Κανονισμός αυτός δημοσιεύεται και στο Επίσημο 
Δελτίο της Εκκλησίας της Ελλάδος «Εκκλησία». 

Άρθρο 18 
Κάλυψη δαπάνης 

Η σύστασις Ιδρύματος διά του παρόντος Κανονι¬ 
σμού των μελλόντων να λειτουργήσουν Βρεφονηπι¬ 
ακού Σταθμού και Νηπιαγωγείου ουδεμίαν δαπάνην 
προκαλεί εις βάρος του προϋπολογισμού της Ενορίας 
Μεταμορφώσεως Σωτήρος Βριλησσίων Ιεράς Αρχιε¬ 
πισκοπής Αθηνών, πλην της ετήσιας επιχορηγήσεως 
κατ’ άρθρον 12, η οποία εξαρτάται από την έκδοση 
επόμενων αποφάσεων εγγραφής πιστώσεων εις τον 
προϋπολογισμό της Ενορίας, η δε δαπάνη μισθο¬ 
δοσίας του μελλοντικού εμμίσθου προσωπικού θα 
προέλθη και θα προσδιορισθή υπό των κανονιστικών 
πράξεων της διαδικασίας προσλήψεως του αναγκαίου 
προσωπικού. 

Αθήνα, 2 Σεπτεμβρίου 2014 
Ο Πρόεδρος 

ΐ Ο Αθηνών ΙΕΡΩΝΥΜΟΣ 


Αριθμ. 4003/1990/10.9.2014 (2) 

Τροποποίησις του Κανονισμού λειτουργίας του Εκ¬ 
κλησιαστικού Ιδρύματος υπό την επωνυμίαν: «ΤΑ- 
ΜΕΙΟΝ ΑΡΩΓΗΣ ΑΠΟΡΩΝ ΜΕΣΣΗΝΙΩΝ ΦΟΙΤΗΤΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΜΕΣΣΗΝΙΑΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2 και 59 
παρ. 2 του Ν. 590/77 «Περί του Καταστατικού Χάρτου 
της Εκκλησίας της Ελλάδος». 

2) Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Μεσσηνίας. 

4) Το υπ’ αριθμ. 12/25.10.2013 Πρακτικόν του Δ.Σ. του 
Ιδρύματος «ΤΑΜΕΙΟΝ ΑΡΩΓΗΣ ΑΠΟΡΩΝ ΜΕΣΣΗΝΙΩΝ 
ΦΟΙΤΗΤΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΜΕΣΣΗΝΙΑΣ». 

5) Το υπ’ αριθμ. 620/19.12.2013 απόσπασμα Πρακτικού 
του Μητροπολιτικού Συμβουλίου της Ιεράς Μητροπό¬ 
λεως Μεσσηνίας. 

4) Την υπ’ αριθμ. 442/11.8.2014 Πρότασιν του Σεβα- 
σμιωτάτου Μητροπολίτου Μεσσηνίας Χρυσοστόμου, 
αποφασίζει: 

Τροποποιεί τον Κανονισμόν λειτουργίας του Εκκλη¬ 
σιαστικού Ιδρύματος υπό την επωνυμίαν: «ΤΑΜΕΙΟΝ 
ΑΡΩΓΗΣ ΑΠΟΡΩΝ ΜΕΣΣΗΝΙΩΝ ΦΟΙΤΗΤΩΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΜΕΣΣΗΝΙΑΣ», ως εξής: 

Αρθρο 1 

Εις το άρθρον 9 του Κανονισμού λειτουργίας του Εκ¬ 
κλησιαστικού Ιδρύματος υπό την επωνυμίαν: «ΤΑΜΕΙΟΝ 
ΑΡΩΓΗΣ ΑΠΟΡΩΝ ΜΕΣΣΗΝΙΩΝ ΦΟΙΤΗΤΩΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΜΕΣΣΗΝΙΑΣ» (Φ.Ε.Κ. 113/2009/τχ. Β'), 
προστίθεται παράγραφος 3, ως εξής: 

«3. Ο Πρόεδρος δύναται να χορηγεί κατ’ εξαίρεσιν 
μηνιαία έκτακτα οικονομικά βοηθήματα σε απόρους 
φοιτητές, όταν συντρέχουν λόγοι ιδιαζούσης σημασίας». 

Αρθρο 2 

Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. Ο 
παρών Κανονισμός δημοσιεύεται επίσης στο Επίσημον 
Δελτίον της Εκκλησίας της Ελλάδος «ΕΚΚΛΗΣΙΑ». 

Αρθρο 3 

Από τη δημοσίευση του παρόντος Κανονισμού δεν 
προκαλείται δαπάνη σε βάρος του προϋπολογισμού του 
Νομικού Προσώπου της Ιεράς Μητροπόλεως Μεσσηνίας. 

Αθήνα, 4 Σεπτεμβρίου 2014 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΜ: ννβόπ3δίβΓ.βί@βί.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02025482409140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































